સુજાતા પાટીલે તેમની કડક કાર્યવાહી વિશે વાત કરતાં મિડ-ડે LOCALને કહ્યું હતું કે ‘મારી કડક ઍક્શન પાછળ મારો ઇરાદો માનવતાનો છે. બાઇકર પોલીસ હોય તો તેના જાનની કિંમત સામાન્ય માનવી જેટલી જ હોય છે. તેઓ હેલ્મેટ પર્હેયા વગર બાઇક ચલાવે તો કાયદાકીય રીતે ગુનો જ છે. કારમાં સેફ્ટી બેલ્ટ ન પહેરવાથી કાર-ડ્રાઇવર પોતાનો જાન જાખમમાં નાખે છે. હેલ્મેટ હોય કે સેફ્ટી બેલ્ટ પહેરવાની વાત, બન્ને માનવીનો જાન બચાવવા માટે જ છે. તમે કદાચ કાયદાની પરવા ન કરો, પણ તમારા જાનની તો પરવા કરો. મારો આ જ ઉદ્દેશ છે, કારણ કે મેં નાનકડી ભૂૂલને લીધે જાન ગુમાવતા લોકોના અનેક કિસ્સાઓ જોયા છે.’